pythainlp/thai-wiki-dataset-v3 huggingface dataset:
ปลาหมอแคระพม่า

ปลาหมอแคระพม่า หรือ ปลาหมอแคระแดง (Burmese badis; ) เป็นปลาน้ำจืดขนาดเล็กชนิดหนึ่ง ในวงศ์ปลาหมอแคระ (Badidae)
มีลักษณะคล้ายกับปลาหมอแคระขี้เซา (B. siamensis) แต่ส่วนหัวสั้นกว่าเล็กน้อย มีจุดสีดำบนครีบหลังเป็นจุดใหญ่กว่า ลำตัวมีสีน้ำตาลแดง และมีจุดสีแดงคล้ำหรือแดงสดในทุกเกล็ดสลับกับจุดสีฟ้าเหลือบ โคนหางด้านบนมีจุดสีคล้ำจุดใหญ่ ครีบหลังมีแถบสีคล้ำอมม่วงและแดง มีขลิบสีจาง
มีขนาดประมาณ 3-5 เซนติเมตร
เป็นปลาที่พบกระจายพันธุ์เฉพาะในลำธารหรือริมฝั่งแม่น้ำที่ตื้นของลุ่มแม่น้ำโขงตอนบนในแถบประเทศไทยและลาวเท่านั้น โดยมักซ่อนตัวเองอยู่ใต้ใบไม้ร่วงใต้น้ำหรือซอกหลืบหิน วางไข่ไว้ในโพรงไม้ กินแพลงก์ตอนสัตว์หรือตัวอ่อนของแมลงน้ำเป็นอาหาร
เป็นปลาที่พบได้น้อย และมีการเลี้ยงเป็นปลาสวยงาม ที่ไม่พบบ่อยนักในวงการปลาสวยงาม
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
วงศ์ปลาหมอแคระ
ปลาที่พบในลุ่มแม่น้ำโขง
ปลาตู้
เอรียา จุฑานุกาล

เอรียา จุฑานุกาล (23 พฤศจิกายน พ.ศ. 2538 — ) ชื่อเล่น เม เป็นนักกอล์ฟชาวไทย
ปัจจุบันเล่นอยู่ใน แอลพีจีเอ ทัวร์
เกิดที่กรุงเทพมหานคร ประเทศไทย มีพี่สาวชื่อ โมรียา จุฑานุกาล เป็นนักกอล์ฟเช่นเดียวกัน คุณพ่อชื่อ สมบูรณ์และคุณแม่ชื่อ นฤมล  น้องสาวสองคนมักจะเล่นกอล์ฟด้วยกันและเดินทางมากับพ่อแม่ของพวกเขาที่จัดการธุรกิจและกิจการทางการเงินของพวกเขา โดยพ่อแม่เป็นเจ้าของร้านค้าที่เรียกว่า โปรกอล์ฟโรสการ์เด้ สนามกอล์ฟ ใกล้กรุงเทพฯ เอรียา ตอนอายุได้ 9 ขวบได้เป็นตัวแทนของประเทศไทยร่วมการแข่งขันจูเนียร์เวิลด์ ที่ประเทศสหรัฐอเมริกา ผลปรากฏว่าได้ตำแหน่งรองชนะเลิศกลับมา 
นอกจากนี้เรื่องราวของเอรียาและพี่สาวได้ถูกนำไปสร้างเป็นภาพยนตร์เรื่อง โปรเม อัจฉริยะ/ต้อง/สร้าง เมื่อปี พ.ศ. 2562
==การแข่งขันรายการมือสมัครเล่น==
2554 U.S. Girls' Junior, AJGA Rolex Girls Junior, Junior PGA
2555 Canadian Women's Amateur, AJGA Rolex Girls Junior, Junior PGA, AJGA Polo Golf Junior Classic, Women's Western Amateur
==รายการที่ชนะการแข่งขันกอล์ฟอาชีพ (12)==
===เลดีส์ ยูโรเปี้ยน ทัวร์ (3)===
=== แอลพีจีเอทัวร์ (12) ===
== รางวัลที่ได้รับ ==
ระดับมืออาชีพ
รางวัลผู้เล่นยอดเยี่ยมแห่งปี (Rolex Player of the Year) (2): 2559, 2561
รางวัลถ้วยโทรฟี่ (Vare Trophy): 2561
Race to CME Globe Season: 2559
Race to CME Globe Final: 2559
รางวัลผู้ทำเงินรางวัลสูงสุดของ LPGA (2): 2559 (2,550,928 USD), 2561 (2,743,949 USD)
== ทีมที่ปรากฏ ==
ระดับมืออาชีพ
คราวน์อินเตอร์เนชั่นแนล (ตัวแทนประเทศไทย): 2557
คราวน์อินเตอร์เนชั่นแนล (ตัวแทนประเทศไทย): 2559
คราวน์อินเตอร์เนชั่นแนล (ตัวแทนประเทศไทย): 2561
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
Career Stats
นักกีฬาจากกรุงเทพมหานคร
นักกอล์ฟหญิงชาวไทย
นักกอล์ฟในโอลิมปิกฤดูร้อน 2016
นักกอล์ฟในโอลิมปิกฤดูร้อน 2020
คริสต์ศาสนิกชนนิกายโรมันคาทอลิกชาวไทย
ผู้ได้รับเครื่องราชอิสริยาภรณ์ ต.ภ.
นักกอล์ฟในแอลพีจีเอ
จาจังมย็อน

จาจังมย็อน  หรือ ชาจังมย็อน (자장면, MC: jajangmyeon, MR: chajangmyŏn) เป็นอาหารจีน-เกาหลีชนิดหนึ่ง ประกอบด้วยเส้นบะหมี่ ราดและคลุกซอสข้นที่ทำจากชุนจัง (เต้าเจี้ยวถั่วดำหมัก) ผัดกับผัก เนื้อหมูหั่น และบางครั้งใส่อาหารทะเล ชื่อซอส จาจัง (ซึ่งบางครั้งสะกดเป็น ชาจัง) เป็นการออกเสียงแบบเกาหลีของตัวอักษรจีน 炸醬 ซึ่งแปลตรงตัวว่า "ซอสผัด" ส่วนคำ มย็อน แปลว่า "บะหมี่" ซึ่งเขียนด้วยตัวอักษรจีนว่า 麵
อาหารชนิดนี้มีต้นกำเนิดมาจากจ๋าเจี้ยงเมี่ยน (炸醬麵, แปลตรงตัวว่า "บะหมี่ซอสผัด") ในมณฑลชานตงของประเทศจีน จุดเริ่มต้นของจาจังมย็อนสามารถสืบย้อนกลับไปถึงสมัย
โฆษา อารียา

โฆษา อารียา เป็นนักหมากล้อมชาวไทยระดับ 6 ดั้ง ซึ่งถือเป็นการได้รับระดับสูงสุดของประเทศไทย และเป็นผู้ฝึกสอนหมากล้อม ให้แก่ก่อศักดิ์ ไชยรัศมีศักดิ์
ทั้งนี้โฆษา อารียา ยังเป็นผู้มีผลงานเขียนพจนานุกรมญี่ปุ่น–ไทย และไทย–ญี่ปุ่น
== ประวัติ ==
โฆษา อารียา เป็นครูสอนหนังสือชาวไทย ที่ได้ทำการสอนที่ประเทศญี่ปุ่นเป็นระยะเวลากว่า 40 ปี รวมถึงเป็นผู้มีฝีมือในการเล่นหมากล้อม และได้เป็นแชมป์จังหวัดนาระ ประเทศญี่ปุ่น
นอกจากนี้ ดร.โฆษา อารียา ยังเคยดำรงตำแหน่งเป็นคณบดี คณะเศรษฐศาสตร์ มหาวิทยาลัยรังสิต
== เกียรติประวัติ ==
แชมป์หมากล้อม จังหวัดนาระ ประเทศญี่ปุ่น
== อ้างอิง ==
== แหล่งข้อมูลอื่น ==
ทำเนียบดั้งไทย. สมาคมกีฬาหมากล้อมแห่งประเทศไทย.
นักหมากล้อมชาวไทย
นักพจนานุกรม
ครูชาวไทย
อาจารย์คณะเศรษฐศาสตร์
บุคคลจากคณะเศรษฐศาสตร์ มหาวิทยาลัยรังสิต
ชาวไทยในต่างแดน
ผู้ฝึกสอนหมากล้อม
รักใสหัวใจเกินร้อย (ละครโทรทัศน์)

รักใสหัวใจเกินร้อย  เป็นละครโทรทัศน์ซีรีส์ของประเทศญี่ปุ่น ซึ่งออกอากาศทางสถานีโทรทัศน์ทีบีเอส ในปี 2005 ที่สร้างจากมังงะโชโจของโยโกะ คามิโอะในชื่อ Boys Over Flowers (ญี่ปุ่น: 花より男子; โรมาจิ: Hana Yori Dango) ถัดมาในปี 2007 ได้มีการผลิตและออกอากาศฤดูกาลที่ 2 ของละครโทรทัศน์เรื่องเดียวกันและภาพยนตร์ในปี 2008นำแสดงโดย มาโอะ อิโนอูเอะ, จุน มัตสึโมโตะ, ชุน โอกูริ, โชตะ มัตสึดะ และ สึโยชิ อาเบะ
==เรื่องย่อ==
มากิโนะ ซึชิ (มาโอะ อิโนอูเอะ) ซึ่งเป็นนักเรียนหญิงธรรมดา ๆ ที่สามารถเข้ามาเรียนอยู่ในโรงเรียนคนรวยอย่างเอโตกุ  ในโรงเรียนแห่งนี้มีแก็ง F4 หรือ Flower 4 ที่มีแต่สมาชิกรวยระดับมหาเศรษฐีและหน้าตาดี เมื่อมีใครทำให้ F4 ไม่พอใจ ก็จะได้รับใบแดงซึ่งเป็นสัญลักษณ์ว่าจะโดนแกล้งจากคนทั้งโรงเรียน
==นักแสดง==
===นักแสดงหลัก===
มาโอะ อิโนอูเอะ  รับบทเป็น สึกูชิ มากิโนะ
จุง มัตสึโมโตะ  รับบทเป็น สึคาซะ โดเมียวจิ
ชุง โองูริ  รับบทเป็น รูอิ ฮานาซาวะ
โชตะ มัตสึดะ  รับบทเป็น โซจิโร นิชิคาโดะ
สึโยชิ อาเบะ  รับบทเป็น อากิระ มิมาซากะ
===นักแสดงประกอบ===
ซูซูมุ โคบายาชิ เป็น ฮารูโอะ มากิโนะ
มาโกะ อิชิโนะ เป็น จิเอโกะ มากิโนะ
ซาโตชิ โทมิอูระ เป็น ซูซูมุ มากิโนะ
อากิ นิชิฮาระ  เป็น ยูกิ มัตสึโอกะ
มายูมิ ซาดะ เป็น ชิซูกะ โทโด
ซากิ เซโตะ เป็น ยูริโกะ อาไซ
อากิ ฟูกาดะ เป็น เอริกะ อายูฮาระ
เอมิโกะ มัตสึโอกะ เป็น มินาโกะ ยามาโนะ
เดวิด อิโต เป็น นิชิดะ
เมกูมิ ซาโต เป็น ซากุระโกะ ซันโจ
นานาโกะ มัตสึชิมะ เป็น สึบากิ โดเมียวจิ
มาริโกะ คางะ เป็น คาเอเดะ โดเมียวจิ
ทากาโกะ คาโต เป็น ซาจิโยะ เซนโงกุ (โอคามิซัง)
===นักแสดงรับเชิญ===
ทัตสึยะ คาชูอิน
ชุนจิ อิงาราชิ - ตอนที่ 1
ยาซูกะ ไซโต - ตอนที่ 1
เค็นโตะ ฮันดะ - ตอนที่ 4-5
==เรตติง==
==รางวัล==
==อ้างอิง==
==แหล่งข้อมูลอื่น==
Official TV Drama Website  from TBS
ละครโทรทัศน์ญี่ปุ่น
ละครโทรทัศน์ของสถานีโทรทัศน์ทีบีเอสทีวี
Balistoides

Balistoides เป็นสกุลของปลาทะเลในวงศ์ปลาวัว (Balistidae)
จัดเป็นปลาวัวขนาดใหญ่ มีขนาดลำตัวตั้งแต่ 45 เซนติเมตรขึ้นไป มีอุปนิสัยดุร้าย จนสามารถว่ายไล่หรือกัดทำร้ายนักดำน้ำได้ พบกระจายพันธุ์ในน่านน้ำแถบอินโด-แปซิฟิก แบ่งออกได้เป็น 2 ชนิด คือ
ปลาวัวตัวตลก (B. conspicillum)
ปลาวัวไททัน (B. viridescens)
==อ้างอิง==
==แหล่งข้อมูลอื่น==
วงศ์ปลาวัว
ปลาหมอแคระแม่กลอง

ปลาหมอแคระแม่กลอง  ปลาน้ำจืดขนาดเล็กชนิดหนึ่ง ในวงศ์ปลาหมอแคระ (Babidae)
มีช่วงลำตัว ช่วงระหว่างตา และจุดเริ่มต้นของครีบหลังยาว โดยรวม จึงเป็นปลาที่มีลำตัวค่อนข้างยาวอาศัยอยู่ในลำธารที่มีระบบนิเวศจำเพาะ ที่มีปรับเปลี่ยนหมุนเวียนไปตามฤดูกาล ร่วมกับสิ่งมีชีวิตอีกหลายชนิดที่อาศัยอยู่ในที่เดียวกันและได้วิวัฒนาการปรับตัวตามการผันแปรตามฤดูกาลของลำธาร
ค้นพบครั้งแรกโดย นณณ์ ผาณิตวงศ์ นักสำรวจธรรมชาติและนักมีนวิทยาชาวไทยที่ต้นแม่น้ำแควน้อย ในพื้นที่อำเภอสังขละบุรี และ อำเภอทองผาภูมิ จังหวัดกาญจนบุรีเท่านั้น จึงเป็นปลาประจำถิ่นของประเทศไทย
==อ้างอิง==
==แหล่งข้อมูลอื่น==
สิ่งมีชีวิตเฉพาะถิ่น
วงศ์ปลาหมอแคระ
ปลาที่พบในลุ่มแม่น้ำแม่กลอง
UTC−10:30

UTC−10:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 10 ชั่วโมง 30 นาที ใช้ในรัฐฮาวาย โดยเรื่มใช้มาตั้งแต่ ค.ศ. 1900 จนถึง ค.ศ. 1947
== อ้างอิง ==
ออฟเซตเวลาสากลเชิงพิกัด
UTC−08:30

UTC−08:30 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 8 ชั่วโมง 30 นาที ใช้ในหมู่เกาะพิตแคร์น จนถึง 26 เมษายน ค.ศ. 1998 เมื่อวันที่ 27 เมษายนได้เปลี่ยนมาใช้ 00
== อ้างอิง ==
ออฟเซตเวลาสากลเชิงพิกัด
UTC−08:00

UTC−08:00 เป็นเขตเวลาที่เวลาท้องถิ่นช้ากว่าเวลาสากลเชิงพิกัด 8 ชั่วโมง ใช้ใน
== เวลามาตรฐานแปซิฟิก (ฤดูหนาวในซีกโลกเหนือ) ==
* รัฐบริติชโคลัมเบีย (ส่วนใหญ่ของรัฐ)
* ยูคอน
* รัฐบาฮากาลิฟอร์เนีย
* รัฐแคลิฟอร์เนีย
* รัฐไอดาโฮ (ทางตอนเหนือ)
* รัฐเนวาดา (ส่วนใหญ่ของรัฐ)
* รัฐออริกอน (ส่วนใหญ่ของรัฐ)
* รัฐวอชิงตัน
== เวลาออมแสงอะแลสกา (ฤดูร้อนในซีกโลกเหนือ) ==
* รัฐอะแลสกา (ยกเว้นหมู่เกาะอะลูเชียน)
== เป็นเวลามาตรฐาน (ตลอดทั้งปี) ==
* นอร์ทเวสต์เทร์ริทอรีส์
* หมู่เกาะแคลเรียน, ทางตะวันตกของหมู่เกาะเรบียาคีเคโด
* เกาะกลีแปร์ตอน
* หมู่เกาะพิตแคร์น
UTC+06:00
ปลาวัวสามเขา

ปลาวัวสามเขา (Tripod fish) เป็นสกุลของปลาทะเล ในวงศ์ปลาวัวจมูกสั้น (Triacanthidae) ใช้ชื่อวิทยาศาสตร์ว่า Triacanthus
แบ่งออกได้เป็น 2 ชนิด
ปลาวัวจมูกสั้น, Triacanthus biaculeatus Bloch, 1786
ปลาวัวสามเขาเงิน, Triacanthus nieuhofii Bleeker, 1852
==อ้างอิง==
==แหล่งข้อมูลอื่นๆ==
วงศ์ปลาวัวจมูกสั้น
ปลาอีคุด

ปลาอีคุด (หรือสะกดว่า ปลาอีคลุด; Picnic seabream; ) ปลากระดูกแข็งชนิดหนึ่ง ในวงศ์ปลาอีคุด หรือ วงศ์ปลาจาน (Sparidae)
มีลำตัวกว้าง และแบนข้าง ส่วนโค้งนูนของหัวและสันหลังต่างกับท้องมาก หัวโต นัยน์ตาโปน จะงอยปากทู่ ปากเล็ก มุมปากยื่นเข้ามาเป็นแนวใต้จุดกึ่งกลางนัยน์ตา ครีบหลังมีก้านครีบเดี่ยวเป็นซี่แข็งปลายแหลม 11 ก้าน และก้านครีบแขนง 10-13 ก้าน ครีบก้นมีก้านครีบเดี่ยว 3 ก้าน ก้านครีบอันกลางใหญ่และยาวกว่าก้านครีบอื่น ๆ และก้านครีบแขนง 11 หรือ 11 ก้าน ครีบอกยาวปลายแหลม ครีบท้องค่อนข้างใหญ่ และมีก้านครีบเดี่ยวเป็นซี่แข็งปลายแหลม 1 ก้าน ครีบหางปลายเป็นแฉกไม่ลึก  ลำตัวเป็นสีเทาอมดำ ท้องสีขาวอมดำ ครีบหลังและครีบก้นมีขอบดำเปราะ ๆ เกล็ดมีความเงางาม
มีความยาวเต็มที่ประมาณ 75 เซนติเมตร พบกระจายพันธุ์ตามบริเวณปากแม่น้ำและชายฝั่งที่เป็นทราย ตั้งแต่บริเวณน้ำตื้น ๆ ถึงน้ำลึกประมาณ 50 เมตร พบได้ทั้งในอ่าวไทยและทะเลอันดามัน
เป็นปลาเศรษฐกิจ เนื้อค่อนข้างแข็งจึงนิยมนำไปต้มมากกว่าวิธีการปรุงอย่างอื่น จึงทำให้มีชื่อเรียกอีกชื่อหนึ่งว่า "ปลาหม้อแตก" หรือ "ปลากูกู" ในหมู่ชาวมุสลิม นอกจากนี้แล้วยังนับว่าเป็นปลาเพียงไม่กี่ชนิดในวงศ์เดียวกันนี้ ที่สามารถปรับตัวให้เข้ากับน้ำกร่อยหรือน้ำจืดสนิทได้ จึงมีการเลี้ยงเป็นปลาสวยงามอีกด้วย โดยเป็นปลาที่เลี้ยงง่าย ไม่ดุร้ายทำร้ายปลาชนิดอื่นในที่เลี้ยงด้วยกัน และราคาไม่แพง
== ที่อยู่อาศัย ==
ปลาอีคุดพบได้ในมหาสมุทรอินเดีย และยังพบในชายฝั่งแอฟริกาใต้ โมซัมบิก อินเดีย และในทะเลแดง อ่าวเปอร์เซีย กับมาเลเซีย (เกาะปีนังและเกาะลังกาวี ใกล้สิงคโปร์)
==อ้างอิง==
==แหล่งข้อมูลอื่น==
วงศ์ปลาจาน
ปลาเศรษฐกิจ
ปลาน้ำกร่อย
ปลาน้ำเค็ม
ปลาน้ำจืด
ปลาตู้
ปลาดอกหมากกระโดง

ปลาดอกหมากกระโดง (Whipfin silver-biddy; Whipfin mojarra; ) ปลากระดูกแข็งชนิดหนึ่ง ในวงศ์ปลาดอกหมาก (Gerreidae)
ปลาดอกหมากกระโดงมีรูปร่างของลำตัวป้อมดูคล้ายรูปไข่หรือสี่เหลี่ยมขนมเปียกปูนแบนข้าง หัวเล็กสั้น นัยน์ตาโต จะงอยปากแหลม ปากยืดหดได้ เกล็ดเล็กหลุดง่ายมีความแวววาวเงางาม ตัวโตเต็มวัยก้านครีบแข็งอันที่สองของครีบหลังจะเจริญยาวเป็นเส้นเดี่ยว ครีบอกยาว ครีบหางลึกเว้ารูปส้อม สีลำตัวอมเทามีสีดำแต้มเป็นจุดประปรายท้องสีขาวเงิน ครีบทุกครีบสีเทาอมเหลือง
มีความยาวประมาณ 11-22 เซนติเมตร พบกระจายพันธุ์ตามชายฝั่งทะเลตื้น ๆ หรือปากแม่น้ำในจังหวัดชุมพร, ประจวบคีรีขันธ์, สมุทรปราการ, ชลบุรี และระยอง
เป็นปลาที่กินสัตว์น้ำเล็ก ๆ รวมทั้งพืชเป็นอาหาร ใช้ประโยชน์เป็นปลาที่บริโภคเนื้อเป็นอาหาร และยังสามารถเลี้ยงเป็นปลาสวยงามได้อีกด้วย เนื่องจากมีความสวยงามพอสมควร อีกทั้งยังสามารถปรับตัวให้อยู่ในน้ำกร่อยหรือน้ำจืดได้ แต่เป็นปลาที่เลี้ยงยาก มีความเปราะบาง 
==อ้างอิง==
==แหล่งข้อมูลอื่น==
รูปและข้อมูลเพิ่มเติม 
ปลาตู้
วงศ์ปลาดอกหมาก
ตีนฮุ้งดอย

ตีนฮุ้งดอย  หรือ สัตฤๅษี (ภาคเหนือ) เป็นพืชในวงศ์ Melanthiaceae มีถิ่นกำเนิดในประเทศจีน, อนุทวีปอินเดียและคาบสมุทรอินโดจีน เป็นไม้ล้มลุก มีหัวใต้ดิน สูงได้ถึง 1 ม. ใบเป็นใบเดี่ยว ออกเรียงเวียนรอบข้อ 4-9 ใบ รูปรีแกมขอบขนาน กว้าง 3-5 ซม. ยาว 8-15 ซม. โคนใบสอบ ปลายใบแหลม ดอกออกเป็นดอกเดี่ยว สีเหลืองแกมส้ม ลักษณะเป็นกระจุกที่ปลายยอด มีก้านดอกยืดยาว 5-30 ซม. มีใบประดับ 4-6 ใบ ยาว 5-10 ซม. กลีบดอกเป็นเส้นเล็กสีเขียว ยาว 6-12 ซม. เกสรผู้ 10-22 อัน แตกตามยาว ผลลักษณะเป็นก้อนกลม ผิวเรียบ ขนาด 4-5 ซม. เมล็ดสีแสดแดง
ตีนฮุ้งดอยเป็นพืชสมุนไพรของคนภาคเหนือ ทั้งต้นมีสรรพคุณลดไข้ ส่วนหัวมีสรรพคุณแก้ปวด แก้อักเสบ และคลายกล้ามเนื้อ นำไปต้มแก้พิษงู, แผลน้ำร้อนลวก รักษาโรคคอตีบและสมองอักเสบ
== อ้างอิง ==
== แหล่งข้อมูลอื่น ==
Paris polyphylla Herb Paris PFAF Plant Database
Paris polyphylla Sm. - พืชหายาก
ไม้ล้มลุก
สมุนไพร
พืชที่พบในทวีปเอเชีย
สตาร์สตรักก์

"สตาร์สตรักก์" (Starstrukk) เป็นเพลงของกลุ่มดนตรีชาวอเมริกัน ทรีโอ!ทรี เป็นซิงเกิลที่สองจากอัลบั้ม วอนต์ เพลงฉบับดีลักซ์และออกอากาศในวิทยุออกจำหน่ายและร้องรับเชิญโดย เคที เพร์รี เพลงฉบับที่เพร์รีร้องด้วยประสบความสำเร็จอย่างมากในออสเตรเลีย เบลเยียม ฟินแลนด์ ไอร์แลนด์ โปแลนด์ และสหราชอาณาจักร ขึ้นถึงสิบอันดับแรกในชาร์ตต่าง ๆ
== แหล่งข้อมูลอื่น ==
ซิงเกิลในปี พ.ศ. 2552
เพลงในปี พ.ศ. 2552
เพลงของทรีโอ!ทรี
เพลงของเคที เพร์รี
นานาโกะ มัตสึชิมะ

นานาโกะ มัตสึชิมะ (; เกิด 13 ตุลาคม ค.ศ. 1973) เป็นนักแสดงและนางแบบชาวญี่ปุ่น โด่งดังและเป็นที่รู้จักในระดับสากลจากบทบาท "เรโกะ อาซาคาวะ" ในภาพยนตร์สยองขวัญเรื่อง Ring - คำสาปมรณะ (ค.ศ. 1998) และมีผลงานแสดงนำในละครโทรทัศน์ที่ประสบความสำเร็จเรื่อง จีทีโอ ครูซ่าปราบขาโจ๋ ซึ่งดัดแปลงมาจากมังงะเรื่อง คุณครูพันธุ์หายาก นานาโกะได้รับการยกย่องจากวงการบันเทิงของประเทศญี่ปุ่นให้เป็นหนึ่งในนักแสดงหญิงผู้มีความสามารถมากที่สุดตลอดกาล โดยในปี ค.ศ. 2011 เธอได้แสดงนำในละครโทรทัศน์เรื่อง มิตะ แม่บ้านพันธุ์แปลก และสามารถทำเรตติ้งยอดผู้ชมได้ถึง 40% นับเป็นหนึ่งในละครโทรทัศน์ที่เรตติ้งสูงที่สุดตลอดกาลของประเทศญี่ปุ่น
==ชีวิตส่วนตัว==
ในวันที่ 21 เดือนกุมภาพันธ์ ปี พ.ศ. 2544 มัตสึชิมะได้แต่งงานกับนักแสดงชายชาวญี่ปุ่น ทะกะชิ โซะริมะจิ และมีลูกสาวสองคน เกิดวันที่ 31 พฤษภาคม พ.ศ. 2547 และวันที่ 30 พฤศจิกายน พ.ศ. 2550
==ผลงานการแสดง==
===ภาพยนตร์===
{| border="2" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 90%;"
|- style="background:#B0C4DE;"
! ปี
! เรื่อง
! บท
! class="unsortable" |หมายเหตุ
|-
|1997
|Fireworks, Ferris Wheels And Love
|ฟูมิโกะ โนะโนะมูระ
|-
|1998
|ริง คำสาปมรณะ
|rowspan="2"|เรโกะ อาซาคาวะ
|-
|1999
|ริง คำสาปมรณะ 2
|-
|2000
|ไวท์เอาท์
|ชิอะกิ ฮิระคะวะ
|-
|2006
|คินดะอิจิ หน้ากากร้อยศพ
|ทะมะโยะ โนะโนะมิยะ
|-
|2007
|บิซาน
|ซะกิโกะ โคโนะ
|-
|2010
|Ghost:In Your Arms Again - วิญญาณ ความรัก ความรู้สึก
|นะนะมิ โฮะชิโนะ
|-
|2011
|เพื่อน 4 ขา ซี้ไม่มีซั้ว ภาค 2
|มาซาโตะ
|-
|2013
|ชีลด์ออฟสตรอว์
|อะสึโกะ ชิระอิวะ
|-
|2014
|ฝันของฉันต้องมีเธอ
|โยริโกะ (พากย์เสียง)
|-
|2018
|คดีฆาตกรรมซ่อนเงื่อนในนิฮงบาชิ
|ฮิโรมิ อาซาอิ
|-
|2019
|ออลโมสต์อะมิราเคิล
|โมโมโกะ มาชิดะ
|-
|2021
|The Great Yokai War: Guardians
|เรกะ วาตานาเบะ
|}
===ละครโทรทัศน์===
===ภาพยนตร์ทางโทรทัศน์===
==อ้างอิง==
==แหล่งข้อมูลอื่น==
.
Nanako Matsushima  from Sumitomo Life Insurance.
Nanako Matsushima English info 
Nanako Matsushima J-Dorama 
บุคคลที่เกิดในปี พ.ศ. 2516
บุคคลที่ยังมีชีวิตอยู่
บุคคลจากโยโกฮามะ
นักแสดงหญิงชาวญี่ปุ่น
ชาวญี่ปุ่น
นางแบบญี่ปุ่น
นักแสดงภาพยนตร์หญิงชาวญี่ปุ่น
นักแสดงละครโทรทัศน์หญิงชาวญี่ปุ่น
ช็อกแวลยู II

ช็อกแวลยู II (Shock Value II) เป็นสตูดิโออัลบั้มของโปรดิวเซอร์เพลงชาวอเมริกัน ทิมบาแลนด์ เดิมอัลบั้มจะออกจำหน่ายใน ค.ศ. 2008 แต่ถูกเลื่อนไปออกจำหน่ายใน ค.ศ. 2009 และมีการยืนยันว่าจะวางจำหน่ายในวันที่ 23 พฤศจิกายน ค.ศ. 2009 สังกัดแบล็กกราวด์เรเคิดส์ แต่ที่สุดแล้วก็ถูกเลื่อนไปออกจำหน่ายในวันที่ 7 ธันวาคม ค.ศ. 2009 ในสหราชอาณาจักร และวันที่ 8 ธันวาคมในสหรัฐอเมริกา
== อ้างอิง ==
อัลบั้มเพลงในปี พ.ศ. 2552
อัลบั้มเพลงของทิมบาแลนด์
ยัวร์โซเกย์

"ยัวร์โซเกย์" (Ur So Gay) เป็นเพลงของนักร้องชาวอเมริกัน เคที เพร์รี ผลิตโดยเกร็ก เวลส์ และปรับแต่งเสียงโดยดรูว์ เพียร์สัน เป็นเพลงแรกของเพร์รีในสังกัดใหญ่ที่ประสบความสำเร็จ และถูกบรรจุในอัลบั้มวันออฟเดอะบอยส์ สังกัดแคปิตอลเรเคิดส์ให้ดาวน์โหลดเพลงในเว็บไซต์ฟรี เพลงไม่เข้าชาร์ตบิลบอร์ดฮอต 100
== แหล่งข้อมูลอื่น ==
เพลงในปี พ.ศ. 2550
เพลงของเคที เพร์รี
เพลงที่ประพันธ์คำร้องโดยเคที เพร์รี
เลอังดรู วีโซตู

เลอังดรู วีโซตู เนวิส (Leandro Vissotto Neves; 30 เมษายน ค.ศ. 1983) เป็นนักวอลเลย์บอลชายชาวบราซิล เขาเล่นตำแหน่งตัวบุกแดนหลังให้กับสโมสรเจที ธันเดอร์ในประเทศญี่ปุ่น
== สังกัดสโมสร ==
ฟลาเมงกู (1999–2000)
EC Unisul (2000–2002)
EC União Suzano (2002–2004)
EC Unisul (2004–2005)
มีนัสเตนิสกลูบี (2005–2006)
ตอปลาตีนา (2006–2007)
ตารันโตวอลเลย์ (2007–2008)
อีตัสดีอาเตกเตรนตีโน (2008–2010)
GRER Araçatuba (2010–2011)
เบรบังกาลันนุตตีกูเนโอ (2011–2012)
อูรัลอูฟา (2012–2013)
รีอูจีฌาเนย์รูโวเลย์ (2013–2014)
ซูว็อนเคอีพีซีโอวิกซตอร์ม (2014–2014)
เจที ธันเดอร์ (2014–)
== เกียรติประวัติ ==
=== ทีมชาติ ===
กีฬาโอลิมปิก
*  เหรียญเงิน: 2008, 2012
วอลเลย์บอลชิงแชมป์โลก
*  เหรียญทอง: 2010
*  เหรียญเงิน: 2014
เวิลด์คัพ
*  เหรียญทองแดง: 2011
เวิลด์แกรนด์แชมป์เปี้ยนคัพ
*  เหรียญทอง: 2009
เวิลด์ลีก
*  เหรียญทอง: 2009, 2010
*  เหรียญเงิน: 2011, 2013, 2014
== อ้างอิง ==
== แหล่งข้อมูลอื่น ==
FIVB profile
บุคคลจากรีโอเดจาเนโร
นักวอลเลย์บอลชายชาวบราซิล
นักกีฬาเหรียญเงินโอลิมปิก
นักวอลเลย์บอลในโอลิมปิกฤดูร้อน 2012
ผู้เล่นสโมสรวอลเลย์บอลเจที ธันเดอร์
เครื่องวัดแดด

เครื่องวัดแดด หรือ เซกซ์แทนต์ (sextant) คือ เครื่องมือที่ใช้สำหรับการวัดมุมสัมพันธ์ระหว่างวัตถุสองสิ่งที่สามารถมองเห็นได้ด้วยสายตาในการเดินเรือดาราศาสตร์ วัตถุประสงค์หลักคือการใช้วัดมุมระหว่างวัตถุบนท้องฟ้า (ดวงอาทิตย์ ดวงจันทร์ หรือ ดวงดาวต่าง ๆ) กับเส้นขอบฟ้า แล้วนำค่าความสูงที่ได้มาคำนวณหาละติจูด เพื่อบอกตำแหน่งของเรือในเวลาที่ทำการสังเกต มีการใช้ครั้งแรกในช่วงปี ค.ศ. 1730 โดยนักคณิตศาสตร์ชาวอังกฤษ จอห์น แฮดลีย์ (ค.ศ. 1682 - 1744) นอกจากนี้ได้มีการค้นพบในภายหลังจากงานเขียนที่ไม่ได้ตีพิมพ์ของนักฟิสิกส์ นักคณิตศาสตร์ นักดาราศาสตร์ นักปรัชญา นักเล่นแร่แปรธาตุ และนักเทววิทยาชาวอังกฤษ เซอร์ไอแซก นิวตัน (ค.ศ. 1643 - 1727)
== ลักษณะ ==

เครื่องวัดแดดมีส่วนประกอบที่เป็นส่วนโค้งที่เรียกว่า อาร์ก ซึ่งมีขนาดประมาณหนึ่งในหกของวงกลม (60 องศา) ด้วยเหตุนี้จึงมีชื่อเรียกในภาษาอังกฤษ เซกซ์แทนต์ (sextant; มีที่มาจากภาษาละติน sextāns มีความหมายว่าหนึ่งส่วนหก) ส่วนประกอบที่สำคัญของเครื่องวัดแดดมีดังนี้
ลำกล้อง (Telescope) ใช้ในการมองวัตถุและเส้นขอบฟ้า
ฉาก (Horizontal Glass) ใช้ในการมองดูเส้นขอบฟ้าผ่านทางกระจกใส ไม่เคลื่อนที่
กระจกดัชนี (Index Glass) คือกระจกที่ติดอยู่บนแขนดัชนี มีหน้าที่สะท้อนภาพวัตถุให้ไปปรากฏภาพบนฉาก
แขนดัชนี (Index Arm) ใช้ในการปรับเลื่อนเพื่อให้ภาพของวัตถุปรากฏบนฉาก
เกลียวไมโครมิเตอร์ (Micrometer Drum) มีลักษณะเป็นเกลียววงกลมใช้ในการหมุนเพื่อปรับค่ามุมสัมพันธ์ที่ได้ให้มีความแม่นยำเพิ่มมากขึ้น
อาร์ก (Arc) ส่วนโค้งความยาวประมาณ 60 องศา มีเลขแสงค่าความสูง (มุม) ของวัตถุที่สังเกต
== ประโยชน์ในการใช้งาน ==
เครื่องวัดแดดสามารถใช้วัดมุมสัมพันธ์ระหว่างวัตถุบนท้องฟ้ากับเส้นขอบฟ้า ในการใช้งานเวลากลางวันตัวเครื่องวัดแดดมีตัวกรองแสงเพื่อช่วยในการมองเห็นและความปลอดภัยในการวัดมุมระหว่างดวงอาทิตย์และเส้นขอบฟ้า ในช่วงสนธยาทั้งก่อนที่ดวงอาทิตย์จะขึ้นและหลังจากดวงอาทิตย์ลับขอบฟ้าไปแล้ว สามารถใช้ในการวัดดาวได้โดยตรง เนื่องจากเป็นการวัดมุมแบบสัมพันธ์ ถึงแม้จะอยู่ในสถานที่ที่ไม่มีความเสถียร ตัวอย่างเช่น เมื่อผู้สังเกตอยู่บนเรือที่ไม่อยู่นิ่งในทะเล เครื่องวัดแดดก็ยังสามารถใช้วัดมุมวัตถุได้อย่างแม่นยำ โดยที่ภาพของวัตถุและเส้นขอบฟ้าจะถูกทำให้เคลื่อนตัวบนขอบเขตการมองเห็นของผู้สังเกต อย่างไรก็ตาม ความแม่นยำของค่าของมุมสัมพันธ์ขึ้นอยู่กับความถูกต้องในการอ่านค่าของผู้สังเกตเมื่อภาพวัตถุที่สังเกตสัมผัสเส้นขอบฟ้าและเครื่องวัดแดดได้รับการแก้ไขค่าความผิดพลาดแล้ว เครื่องวัดแดดไม่จำเป็นต้องอาศัยไฟฟ้าในการทำงาน แตกต่างจากเครื่องมือสมัยใหม่ที่ช่วยในการเดินเรือ เช่น จีพีเอส ด้วยด้วยเหตุนี้เครื่องวัดแดดจึงเป็นอุปกรณ์สำรองที่ช่วยในการเดินเรือได้เป็นอย่างดี
==หลักการทำงาน==

หลักการทำงานพื้นฐานของเครื่องวัดแดดคือการสะท้อนแสงซึ่งในที่นี้คือภาพของวัตถุ ให้ไปปรากฏบนฉาก (Horizontal Glass) เพื่อใช้ในการเปรียบเทียบหาค่ามุมสัมพันธ์ โดยเมื่อใช้สายตามองภาพผ่านกล้องโทรทัศน์ ภาพของเส้นขอบฟ้าจะมองเห็นผ่านฉาก การปรับเลื่อนแขนดัชนี (ซึ่งมีกระจกดัชนีที่ทำหน้าที่สะท้อนภาพวัตถุให้ไปปรากฏบนฉาก) จะแสดงค่าความสูงหรือค่ามุมสัมพันธ์ระหว่างวัตถุและเส้นขอบฟ้า
== อ้างอิง ==
อุปกรณ์เดินเรือ
ฌูแซ็ป อัสกูลา

ฌูแซ็ป อัสกูลา เซกาเลส (Josep Escolà Segalés; 28 สิงหาคม พ.ศ. 2457 – 7 มีนาคม พ.ศ. 2541) หรือรู้จักกันในชื่อ โคเซ เอสโกลา (José Escolà) เป็นอดีตนักฟุตบอลชาวสเปน ผู้ซึ่งใช้เวลาส่วนใหญ่เล่นให้กับสโมสรฟุตบอลบาร์เซโลนาในตำแหน่งกองหน้า นอกจากนั้นอัสกูลายังเล่นให้กับทีมชาติสเปนและทีมชาติกาตาลุญญา หลังจากที่เขาเลิกเล่นฟุตบอล เขาก็มาเป็นผู้จัดการทีมให้กับสโมสรบาดาโลนา, ซาบาเด็ลย์, กัสเตยอน และเลบันเต
== อ้างอิง ==
บุคคลจากบาร์เซโลนา
นักฟุตบอลชาวสเปน
นักฟุตบอลทีมชาติสเปน
ผู้เล่นในลาลิกา
ผู้เล่นสโมสรฟุตบอลบาร์เซโลนา
ภาษาเปอรานากันอินโดนีเซีย

ภาษาเปอรานากันอินโดนีเซีย (Peranakan Indonesian language) หรือ ภาษาอินโดนีเซียบ้าบ๋า  มีผู้พูด 20,000 คน (พ.ศ. 2424) ในชวากลางและชวาตะวันออก เป็นภาษาลูกผสมที่มีภาษามลายูเป็นพื้นฐาน เป็นภาษาผสมระหว่างภาษาอินโดนีเซีย ภาษาชวา และอิทธิพลจากภาษาจีนกลาง ภาษานี้ต่างจากภาษามลายูบ้าบ๋า ซึ่งได้รับอิทธิพลจากภาษาจีนฮกเกี้ยน ผู้พูดมักเป็นผู้สูงอายุ
ตัวอย่าง (พูดในซูราบายา):
Lu bo' gitu! : อย่าทำอย่างนั้น!
Yak apa kabarnya si Eli? : เอลีเป็นอย่างไร?
Nti' kamu pigio ambek cecemu ae ya. : ไปกับน้องสาวของคุณ ตกลงไหม?
Nih, makanen sa'adae. : กรุณากินอาหาร
Kamu cari'en bukune koko ndhek rumae Ling Ling. : หาหนังสือของพี่ชายในบ้านของลิงลิง
ภาษาในประเทศอินโดนีเซีย
อุ่นจิตร ทรงกิตรัตน์

อุ่นจิตร ทรงกิตรัตน์ นักมวยไทยและนักมวยสากลชาวไทย เกิดที่จังหวัดร้อยเอ็ด เป็นนักมวยสากลชาวไทยคนแรกที่ไปชกชนะนักมวยสากลชาวฟิลิปปินส์ถึงถิ่นที่ประเทศฟิลิปปินส์
== ประวัติ ==
อุ่นจิตรเคยชกมวยสากลสมัครเล่นหรือที่ในสมัยนั้นเรียกมวยนักเรียนมาก่อน แล้วจึงมาชกมวยไทยโดยขึ้นชกประจำที่เวทีราชดำเนิน ต่อมา นาซาริโอ โปรโมเตอร์ชาวฟิลิปปินส์ได้ติดต่อ ทวิช จาติกวณิชย์ เพื่อหานักมวยไทยไปชกโชว์ที่ฟิลิปปินส์ ทวิชได้เลือกอุ่นจิตรไปชกพร้อมด้วยสุริยงค์ ทรงกิตรัตน์ ทั้งคู่ได้ไปชกโชว์แบบมวยไทยเมื่อ 13 กันยายน พ.ศ. 2495
หลังจากนั้น อุนจิตรและสุริยงค์ได้อยู่รอคิวขึ้นชกโชว์ที่ฟิลิปปินส์ แต่ไม่มีเวทีใดติดต่อมา นาซาริโอจึงให้ทั้งคู่หัดชกมวยสากล อุ่นจิตรได้ขึ้นชกครั้งแรกเมื่อ 4 ตุลาคม พ.ศ. 2495 พบกับ เบบี้ บัลเชซาร์ คู่ปรับเก่าของสมพงษ์ เวชสิทธิ์ ที่เคยแพ้น็อคสมพงษ์ถึง 2 ครั้ง ปรากฏว่าอุ่นจิตรเป็นฝ่ายชนะน็อคบัลเชซาร์แค่ยกที่ 2 กลายเป็นนักมวยสากลชาวไทยคนแรกที่ชกชนะนักมวยสากลชาวฟิลิปปินส์ถึงถิ่นที่ประเทศฟิลิปปินส์
หลังการชกครั้งนั้น สุริยงค์ซึ่งขึ้นชกแพ้น็อคเนสเตอร์ เรเยสในรายการเดียวกันในยกที่ 2 มีอาการบอบช้ำมาก ต้องเดินทางกลับไทยก่อน ส่วนอุ่นจิตรได้ชกอีกครั้งกับเรเยส ซึ่งอุ่นจิตรเป็นฝ่ายชนะคะแนน แต่พอขึ้นชกครั้งที่ 3 อุ่นจิตรเป็นฝ่ายแพ้คะแนน ยัง มอเรโน ทางนาซาริโอจึงให้อุ่นจิตรเดินทางกลับไทย อุ่นจิตรเดินทางกลับถึงประเทศไทยเมื่อ 3 ธันวาคม พ.ศ. 2495 และไม่ได้ชกมวยสากลอีกเลย
== อ้างอิง ==
อาว์สังข์.นักชกไทยคนแรกที่ปราบตากาล็อกถึงถิ่น. นิตยสารมวยโลก. ปีที่ 31 ฉบับที่ 1535 วันที่ 5-11 กุมภาพันธ์ พ.ศ. 2557 หน้า 25  - 27
นักมวยสากลชาวไทย
บุคคลจากจังหวัดร้อยเอ็ด
นามสกุลของไฟล์

นามสกุลของไฟล์ คือ คำลงท้ายต่อหลังจุด ชื่อแต่ละไฟล์จะบ่งชื่อของการเข้ารหัสของไฟล์นั้น ๆ ยกตัวอย่างเช่น .exe .mp3 .jpg .txt .isoเป็นต้น
รูปแบบไฟล์คอมพิวเตอร์
พาราไดซ์แวลลี (อัลบั้ม)

พาราไดซ์แวลลี (Paradise Valley) เป็นสตูดิโออัลบั้มที่หกของนักดนตรีชาวอเมริกัน จอห์น เมเยอร์ ในด้านดนตรี มีความคล้ายกับอัลบั้มบอร์นแอนด์เรซด์ ที่ออกมาเมื่อ ค.ศ. 2012 อย่างไรก็ตาม อัลบั้มนี้นำเสนอเพลงและดนตรีที่แตกต่าง เครื่องดนตรีเป็นกีตาร์ไฟฟ้าแทนที่จะเป็นฮาร์มอนิกา อัลบั้มออกจำหน่ายในวันที่ 20 สิงหาคม ค.ศ 2013 ชื่ออัลบั้มมาจากหุบเขาแห่งหนึ่งบริเวณแม่น้ำเยลโลว์สโตน ตั้งอยู่ที่ทางตะวันตกเฉียงใต้ของรัฐมอนทานา
ซิงเกิลแรกของอัลบั้มคือ "เปเปอร์ดอลล์" ออกจำหน่ายในวันที่ 18 มิถุนายน ค.ศ. 2013 ตามด้วยซิงเกิล "ไวลด์ไฟร์" ในวันที่ 16 กรกฎาคม ค.ศ. 2013 "ไวลด์ไฟร์" เข้าวิทยุทริปเปิลเอในวันที่ 20 สิงหาคม ค.ศ. 2013 ซิงเกิล "ฮูยูเลิฟ" ออกจำหน่ายเป็นซิงเกิลที่สาม เข้าวิทยุฮอตเอซี ในวันที่ 3 กันยายน ค.ศ. 2013
== อ้างอิง ==
อัลบั้มเพลงของจอห์น เมเยอร์
อัลบั้มเพลงในปี พ.ศ. 2556
อัลบั้มเพลงภาษาอังกฤษ
ปลาดอกหมาก (น้ำจืด)

สำหรับปลาดอกหมากที่เป็นปลาทะเล ดูที่: ปลาดอกหมาก
ปลาดอกหมาก หรือ ปลาน้ำหมึก เป็นปลาน้ำจืดขนาดเล็กสกุลหนึ่ง จัดอยู่ในสกุล Barilius ในวงศ์ปลาตะเพียน (Cyprinidae) มีลักษณะโดยรวม คือ ลำตัวยาว แบนข้างเล็กน้อย มีหนวดสั้น ๆ หรือไม่มี แต่ก็มีจุดสีดำหรือนํ้าตาลบนพื้นลำตัวสีเงินกระจายอยู่ข้างตัว อาศัยอยู่เป็นฝูงตามต้นนํ้าลำธาร เป็นปลาที่มีความคล่องแคล่วว่องไวมาก
เป็นปลาที่มีความใกล้ชิดและคล้ายคลึงกับปลาในสกุล Opsarius มาก โดยเคยจัดอยู่ในสกุลเดียวกัน ก่อนที่จะแยกออกมาต่างหาก
==การจำแนก==
ทั้งหมดพบในทวีปเอเชีย
Barilius ardens Knight, Rai, D’Souza & Vijaykrishnan, 2015 
Barilius bakeri Day, 1865
Barilius barila Hamilton, 1822
Barilius barna Hamilton, 1822
Barilius bendelisis Hamilton, 1807
Barilius bernatziki Koumans, 1937
Barilius bonarensis Chaudhuri, 1912
Barilius borneensis Roberts, 1989
Barilius canarensis Jerdon, 1849 
Barilius caudiocellatus Chu, 1984
Barilius chatricensis Selim & Vishwanath, 2002
Barilius dimorphicus Tilak & Husain, 1990
Barilius dogarsinghi Hora, 1921
Barilius evezardi Day, 1872
Barilius gatensis Valenciennes, 1844
Barilius huahinensis Fowler, 1934 (มีความเป็นไปได้ว่าอาจเป็นชื่อพ้องรองของ Opsarius koratensis หรือ ปลาน้ำหมึกโคราช)
Barilius infrafasciatus Fowler, 1934
Barilius lairokensis Arunkumar & Tombi Singh, 2000
Barilius malabaricus Jerdon, 1849 
Barilius mesopotamicus Berg, 1932
Barilius modestus Day, 1872
Barilius naseeri Mirza, Rafiq & Awan, 1986
Barilius nelsoni Barman, 1988
Barilius ngawa Vishwanath & Manojkumar, 2002
Barilius ornatus Sauvage, 1883
Barilius pakistanicus Mirza & Sadiq, 1978
Barilius pectoralis Husain, 2012 
Barilius ponticulus Smith, 1945
Barilius profundus Dishma & Vishwanath, 2012 
Barilius radiolatus Günther, 1868
Barilius shacra Hamilton, 1822
Barilius signicaudus Tejavej, 2012 
Barilius tileo Hamilton, 1822
Barilius vagra Hamilton, 1822
==อ้างอิง==
==แหล่งข้อมูลอื่น==
วงศ์ปลาตะเพียน
ปลาซิว